La Fira i Festes de Gandia 2022 compta amb una pàgina web pròpia
16 setembre 2022

## La Fira i Festes de Gandia 2022 compta amb una pàgina web pròpia16 setembre 2022Última actualització: 16 setembre 2022

![](../gestion/img/2bc7baee049f10989d234cbebfb83c9d8e6efb4a96709781ccc4403e83086cf9.jpg)  
  

Enguany la Fira i Festes de Gandia fa el salt definitiu al format digital. Tal i com han anunciat aquest matí el regidor de Cultura, **Nahuel González**, i el tècnic de Política Festiva, **Juanjo Payà**, tota la informació i la programació de la que serà la fira més llarga es podrà consultar a la pàgina web [firaifestes.gandia.org.](https://firaifestes.gandia.org/es/home/) La ciutadania de Gandia i els visitants podran consultar-hi tot el contingut a partir dels sis blocs en què es divideix: Fira; El tio de la Porra; Programació; Parc de la festa; Venda d'entrades; i Plànol.

Tal i com ha explicat el regidor de Cultura, el llibret en paper es repartirà a partir del 23 de setembre, però la ciutadania ja pot accedir a la pàgina web per a consultar tota la informació relacionada amb aquesta Fira i Festes: «Hem volgut posar les màximes facilitats possibles per a la ciutadania perquè l'oferta és molt variada i àmplia», ha afegit. Així doncs, Payà ha indicat que la intenció és donar-li continuat a la web més enllà d'aquesta Fira i Festes. Imatges, edicions passades, cartells... diversos tipus de contingut es penjarà en [firaifestes.gandia.org](https://firaifestes.gandia.org/es/home/).

Pel que fa al contingut, segons ha detallat el tècnic de Política Festiva, en 'Fira' es troba la salutació de l'alcalde i el cartell d'enguany; en el 'Tio de la Porra' es deriva informació relacionada amb aquest personatge icònic de la ciutat; l'apartat 'Programació' alberga de manera detallada tot el que es portarà a terme en aquestes festes. D'altra banda, en 'Parc de la Festa' es pot conèixer els concerts d'aquesta zona; es poden comprar els tiquets de tots els espectacles a 'Venda d'entrades'; i recórrer el 'Plànol' de la Fira i Festes. «En el disseny hem prioritzat l'accessibilitat i la utilitat de la web», ha assenyalat.

La informació està disponible tant en valencià com en castellà. Ofereix una alternativa al llibret en paper el qual, segons Payà, «és més costós econòmicament i mediambientalment i no permet la seua modificació». Així doncs, la ciutadania ja pot assabentar-se de tot el que ofereix la Fira i Festes d'enguany a [firaifestes.gandia.org](https://firaifestes.gandia.org/es/home/) .«Aquesta edició tindrà una durada de 2 setmanes per a contagiar la cultura, tenir més espectacles musicals i que les atraccions romanen més temps que mai. Per això diem que és la Fira de la recuperació», ha conclòs el regidor.